మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
పాకిస్థాన్‌పై గెలిచిన ఆసీస్.. డీఆర్ఎస్‌తో మలుపు తిరిగిన మ్యాచ్
పాకిస్థాన్‌తో జరిగిన మ్యాచ్‌లో ఆస్ట్రేలియా 41 పరుగుల తేడాతో గెలుపొందింది. ముందుగా బ్యాటింగ్ చేసిన ఆసీస్ 309 పరుగులకు ఆలౌట్ అయ్యింది. బదులుగా పాక్ 266 పరుగులకే పరిమితమైంది.
Samayam Telugu | Updated:
Jun 12, 2019, 11:04PM IST
హైలైట్స్
పాకిస్థాన్‌తో జరిగిన మ్యాచ్‌లో ఆస్ట్రేలియా 41 పరుగుల తేడాతో గెలుపొందింది.
ముందుగా బ్యాటింగ్ చేసిన ఆసీస్ 309 పరుగులకు ఆలౌట్ అయ్యింది.
బదులుగా పాక్ 266 పరుగులకే పరిమితమైంది.
వరల్డ్ కప్‌లో భాగంగా పాకిస్థాన్‌తో జరిగిన మ్యాచ్‌లో ఆస్ట్రేలియా 41 పరుగుల తేడాతో విజయం సాధించింది. టాస్ ఓడి ముందుగా బ్యాటింగ్ చేసిన ఆసీస్ 49 ఓవర్లలో 307 పరుగులకు ఆలౌటయ్యింది. బదులుగా పాకిస్థాన్ 45.4 ఓవర్లలో 266 పరుగులకే పరిమితమైంది. లక్ష్య చేధనను పాక్‌ పేలవంగా ఆరంభించింది. ప్యాట్ కమిన్స్ బౌలింగ్‌లో ఫఖర్ జమాన్‌ డకౌట్‌గా వెనుదిరిగాడు. దీంతో పాక్ 2 పరుగులకే తొలి వికెట్ కోల్పోయింది. మూడో స్థానంలో బ్యాటింగ్‌కు దిగిన బాబర్ ఆజమ్ (30)తో కలిసి మరో ఓపెనర్ ఇమామ్ ఉల్ హక్ (53) రెండో వికెట్‌కు 54 పరుగుల భాగస్వామ్యం నెలకొల్పాడు.
కౌల్టర్ నైల్ బౌలింగ్‌లో బాబర్ ఆజమ్ ఔటైనప్పటికీ.. ఇమామ్‌కు జత కలిసిన హఫీజ్ (49 బంతుల్లో 46) స్కోరు బోర్డును ముందుకు నడిపాడు. 25 ఓవర్లలో 2 వికెట్ల నష్టానికి 136 పరుగులు చేసిన పాక్ లక్ష్యం దిశగా సాగుతున్నట్లు కనిపించింది. కానీ కమిన్స్ మరోసారి పాక్‌ను దెబ్బతీశాడు. హాఫ్ సెంచరీ పూర్తి చేసుకున్న కాసేపటికే కమిన్స్ బౌలింగ్‌లో కీపర్‌కు క్యాచ్ ఇచ్చిన ఇమామ్ వెనుదిరిగాడు. మరుసటి ఓవర్లో ఆసీస్ కెప్టెన్ ఫించ్ హఫీజ్‌ను ఔట్ చేశాడు. కమిన్స్ వేసిన ఇన్నింగ్స్ 28వ ఓవర్లో షోయబ్ మాలిక్ డకౌట్ అయ్యాడు. హసీఫ్ అలీ (5) కూడా కాసేపటికే వెనుదిరిగాడు. దీంతో ఐదు ఓవర్ల వ్యవధిలో నాలుగు కీలక వికెట్లు కోల్పోయిన పాకిస్థాన్ కష్టాల్లో పడింది.